Richa Novisha

Richa Novisha (), iku salah sijiné bintang akting sinétron lan filem layar amba. Richa Novisha miwiti karir dadi sémifinalis Gadis Sampul 2002.

Richa Novisha tau akting dadi tokoh Rita ing filem "Jomblo" kang dibintangi bareng karo Agus Ringgo, Christian Sugiono, Dennis Adhiswara, Rizky Hanggono, Rianti Cartwright lan kanca-kancané. Saliyané iku Icha uga dadi bintang ing sinétron liyané kaya ta "Putri Kembar", "Taqwa", "Pintu Hidayah", "Asmara Asem Manis" lan uga sérial TV "Jomblo".

Richa Novisha iku mahasiswi Universitas Paramadina jurusan Manajemen. Richa Novisha uga main ing filem "Namaku Dick", salah sijiné filem komèdi romantis kang dibintangi karo Tora Sudiro nalika taun 2008. Ing taun 2008, Richa uga akting ing filem "Pencarian Terakhir".

Richa Novisha palakrama karo aktor Gary Iskak. Nanging nalika palakrama, Gary Iskak durung nuduhaké Surat Dudhané, saéngga pernikahan Richa Novisha lan Gary Iskak ora bisa kacathet ing ukum. Gary Iskak mung palakrama karo Richa Novisha kanthi Siri. Sawisé ana foto Gary Iskak karo Poppy Gisela banjur ana uga foto kang sumebar anatarané Richa Novisha lan wong lanang liya saliyané Gary Iskak. Miturut guru spiritual Icha kang jenengé Umi Nung, foto iki mung kanggo nggawé supaya Richa Novisha katon salah. Richa Novisha nglairaké bayi lanang kanthi oprasi sesar lan boboté 3,280 gram lan dawané 48 cm. Bayi iku lair ing rumah sakit Azhra Bogor, Jawa Barat.selebriti.kapanlagi.com(diundhuh tanggal 4 September 2011) Nalika Richa Novisha mbobot Gary Iskak tau ora ngakoni yèn iku anaké.berita.balihita.com (diundhuh tanggal 4 September 2011)

 Cathetan sikil 

Kategori:Aktris Indonésia
Kategori:Tokoh Bogor